Иҫке Юлдаш

Иҫке Юлдаш (Юлдаш; ) — Рәсәй Федерацияһы Ырымбур өлкәһенең Ҡыҙыл Гвардия районындағы ауыл. Подольск ауыл биләмәһе составына инә.

 Географик урынлашыуы 
Туҡ йылғаһы буйында урынлашҡан.

 Тарихы 
Этнограф Р. Ғ. Кузеев килтергән мәғлүмәттәргә ярашлы, 1764 һәм 1765 йылдарҙа Ырымбур губернаһы Верхнеурал өйәҙенең ҡара табын башҡорттары Юлдаш ауылына юрматыларҙың ерҙәренә керҙәш булып килеп урынлаша. Юлдаш (рус. Староюлдашево) ауылы Ырымбур губернаһы (1860 йылдан — Һамар губернаһы) Быҙаулыҡ өйәҙе ҡарамағында була. Башҡортостанда идара итеүҙең кантон системаһы осоронда 9-сы башҡорт кантонының 31-се йортона ҡарай. Ауылда 2 мәсет, земство мәктәбе теркәлгән. XIX быуатта ауыл кешеләре Абдулла (рус. Новоюлдашево) ауылына нигеҙ һала.

Революциянан һуң Башҡортостан автономияһының (1919 йылдан Башҡортостан АССР-ының) Туҡ-Соран кантоны составына инә. 1923 йылдан республиканың Бәләбәй кантоны ҡарамағында була. ВЦИК ҡарарына ярашлы 1924 йылдың 21 октябрендә Ҡаҙаҡ АССР-ы составына бирелә. 1934 йылдан — Ырымбур өлкәһе составында.

 Халҡы 

 1795  1816  1834  1859  1920 120  252  478  564  1151

2002 йылғы бөтә Рәсәй йән иҫәбен алыу мәғлүмәттәренә ярашлы ауылда башлыса башҡорттар (90 %) йәшәй.

 Билдәле шәхестәре 
 Сөләймән Муллабаев (10.10.1924—20.04.2003), Бөйөк Ватан һуғышында ҡатнашҡан башҡорт шағиры, уҡытыусы. 1957 йылдан КПСС, 1979 йылдан — СССР Яҙыусылар союзы ағзаһы. Башҡортостан Республикаһының атҡаҙанған мәҙәниәт хеҙмәткәре (1995), РСФСР‑ҙың халыҡ мәғарифы отличнигы (1973). II дәрәжә Ватан һуғышы ордены кавалеры (1985).
 Бикова Ғәлиә Әхмәҙи ҡыҙы (7.08.1952), табип. Башҡортостан Республикаһының атҡаҙанған табибы (1995).

 Иҫкәрмәләр 

Категория:Ҡыҙыл Гвардия районы (Ырымбур өлкәһе) тораҡ пункттары
Категория:Ырымбур өлкәһенең башҡорт ауылдары